Source: http://monitorulneamt.ro/handbalistele-ce-gust-amar/
Timestamp: 2020-02-19 14:43:58+00:00

Document:
Handbalistele, ce gust amar. . . » Monitorul de Neamț și Roman
Handbalistele, ce gust amar. . .
■ CSM a pierdut inexplicabil ultimul meci din Liga Naţională, acasă, cu U Cluj, pe care a salvat-o de la baraj ■ s-ar părea că Dumitru Muşi nu va mai continua la malul Moldovei ■ vor urma analize şi „măsuri“ ■
Echipa de handbal a Clubului Sportiv Municipal Roman a terminat în genunchi actuala ediţie a Ligii Naţionale – Liga Florilor, sîmbătă, 19 mai, fiind înfrîntă pe propriul teren de către U Cluj, scor 30-31 , într-un meci început la ora 16. Prea multe nu pot fi spuse despre această partidă, care a contat pentru runda a XVI-a, ce a lăsat un gust amar tuturor suporterilor care au urmărit-o, din Sala Sporturilor sau în transmisiunea live la roman24. ro. Nemţencele le-au salvat, practic, pe ardelence de la barajul pentru retrogradare, în finalul unui sezon în care gruparea de la malul Moldovei a avut o traiectorie sinuoasă, cîştigînd acolo unde se aştepta mai puţin şi fiind înfrîntă de ultimele clasate. Totul, pe fondul unei instabilităţi pe banca tehnică, CSM fiind şi singura formaţie din Ligă cu doar un tehnician la cîrmă. Meciul a început conform calculelor hîrtiei, cu dominarea gazdelor, care au punctat sigur, printr-un joc precis de la nouă metri şi cu execuţii frumoase ale interilor Boljevici şi De Sousa. La jumătatea primului mitan, Romanul avea cinci goluri avans şi posibilitatea de a se desprinde la şase goluri, însă acolo parcă s-a rupt ceva. Oaspetele antrenate de către Alin Bondar, cu Mihaela Ani Senocico în formă de zile mari, au trecut ca prin brînză de apărarea CSM-ului şi s-au apropiat, pînă la pauză, la doar două goluri. După reluare Abigail Vălean a continuat să o ia om la om pe tot terenul pe Carmen Stoleru, căpitanul gazdelor şi, astfel, pînă la urmă, Clujul a reuşit să egaleze şi chiar să preia conducerea pe tabelă, cu unul sau două goluri. A părut că echipa CSM este capabilă de o tresăsrire de orgoliu în măsură să îi aducă victoria, fiind, în cîteva rînduri, răsturnări de situaţie, dar. . . a rămas doar o părere. Romaşcancele au ratat din poziţii ideale iar ardelencele au punctat prin spaţiile largi din defensivă şi, astfel, pe final, şi-au apropiat victoria, la limită. A fost un joc înţesat de cartonaşe galbene şi eliminări, arbitrajul părînd, pe alocuri, că este depăşit de intensitatea jocului, existînd şi o accidentare care părea foarte gravă la una dintre cele mai valoroase sportive de la U, Raluca Petruş, scoasă pe targă şi cu guler cervical, la o fază simplă de atac pe nouă metri către poarta romaşcanilor. Dumitru Muşi a folosit cam tot lotul, pe alocuri utilizînd rezervele deşi formaţia gazdă nu era într-o situaţie foarte bună. Se pot face multe speculaţii despre această întîlnire, care a salvat Clujul de baraj, părerea majorităţii suporterilor, la final, fiind aceea a unei „prietenii“. În vacarmul bucuriei clujencelor, se pare că Dumitru Muşi a anunţat că nu va mai continua la malul Moldovei, iar primarul Lucian Micu s-a rezumat în a spune doar că „vor fi luate măsuri“ iar suporterii plătitori de bilete sau abonamente au plecat acasă mîhniţi. Şi galeria gazdelor a rămas să protesteze după unul dintre cele mai proaste meciuri. Este clar că, pe final de sezon, unele dintre sportivele de la CSM şi-au găsit angajamente în alte părţi, fiind evidentă lehamitea lor din a trata fazele. Romanul termină un sezon tumultuos în afara obiectivului, pe locul VIII şi cu golaveraj negativ, după ce îşi obişnuise suporterii că poate încheia în primele cinci formaţii. Pentru gazde au marcat Simion şi De Sousa (6), Iovănescu şi Iuganu (4) , Anca Polocoşer (3), Stănciulescu, Boljevic şi Stoleru (2), Ferfolja (1). În această ultimă rundă a Ligii Naţionale au mai fost înregistrate următoarele rezultatele: HCM Unirea Slobozia – HC Zalău 22-34; CSU Danubius Galaţi – CSM Bucureşti 20-33; ASC Corona Braşov – CSM Bistriţa 37-31; CS Magura Cisnădie – CSM Slatina 28-22 şi HC Dunărea Brăila – SCM Craiova 20-21. Ieri, 20 mai, de la ora 16. 30, a fost programată întîlnirea dintre CS Rapid Bucureşti – HCM Rîmnicu Vîlcea.
1. CSM Bucuresti F 26 25 0 1 821:573 75
2. SCM Craiova F 26 18 4 4 670:574 58
3. Magura Cisnadiei F 26 18 3 5 665:598 57
4. Zalău F 26 15 2 9 686:632 47
5. Râmnicu Vâlcea F 25 15 1 9 634:576 46
6. Bistriţa F 26 13 3 10 685:672 42
7. Corona Brașov F 26 13 0 13 681:693 39
8. CSM Roman F 26 12 0 14 636:655 36
9. Dunărea Brăila F 26 9 3 14 577:632 30
10. CSM Slatina F 26 8 2 16 598:649 26
11. ‘U’ Cluj F 26 8 2 16 655:733 26
12. Danubius Galati F 26 7 0 19 513:591 21
13. Unirea Slobozia F 26 5 2 19 563:678 17
14. Rapid București F 25 4 0 21 616:744 12
Cuvinte cheie:AmarC+Egusthandbalistele
82.000 lei daune după ce a furat un autoturism
Ceahlăul şi Bradu au noi victorii în play-off
Job-uri pentru absolvenți: Ce domenii te dezvoltă cel mai bine până la 25 de ani?

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM